નોંધનીય છે કે, બ્લૂ વ્હેલ ગેમના ઉપયોગ તથા તેમાં મદદગારી પર પ્રતિબંધ મૂકાયો છે. કેન્દ્રિય ઇલેક્ટ્રોનિક અને સૂચના મંત્રાલય દ્વારા તમામ સર્વિસ પ્રોવાઇડરોને તેમના પ્લેટફોર્મ પરથી ગેમને દૂર કરવા વિનંતી કરાઇ છે. બીજી તરફ સરકારે ગેમ લોકો સુધી પહોંચે નહીં તેની કવાયત પણ શરૂ કરી છે. સાયન્સ એન્ડ ટેક્નોલોજી વિભાગની આઇટી ટીમ કામે લગાડવામાં આવી છે. બ્લૂ વ્હેલ ગેમ પર પ્રતિબંધની સાથે યુઝર્સ ગેમ ડાઉનલોડ કરી કે રમી શકે તે માટે તેની લિંક આપતા હોય તેવા 8 જેટલા યુઆરએલ પ્રાથમિક તબક્કે આઇડેન્ટિફાય કરીને બ્લોક કરાયા છે. યુવાનો અને બાળકોને આત્મહત્યા કરવા માટે દુષ્પ્રેરણા આપતી આ પ્રકારની ગેમોને શોધીને સાયન્સ એન્ડ ટેક્નોલોજી વિભાગ દ્વારા આવી ગેમ્સનું પણ મોનિટરિંગ કરીને તેને શોધવામાં આવી રહી છે. આવી તમામ ગેમ્સ પર પ્રતિબંધ મુકવામાં આવ્યો છે.